Diari Oficial de la Generalitat Valenciana


Sumari del DOGV 1254, del 28-02-1990 (1990/816682)

ORDRE de 12 de febrer de 1990, del Conseller d'Obres Públiques, Urbanisme i Transports, sabre delegació de determinades atribucions, referides a l'acceptació, devolució i disposició de les fiances exigibles com a requisit previ a la licitació o a la contractació administrativa o per qualsevol altre motiu, en el Secretari General.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/02/12/(2)/dof/vci/html**

### Dades del document

Número de DOGV
:   1254

Data del DOGV
:   28-02-1990

Secció del DOGV
:   DISPOSICIONS GENERALS

Número del document
:   1990/816682


Data del document
:   12-02-1990

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

Ordre de 12 de febrer de 1990, del Conseller d'Obres Públiques, Urbanisme i Transports, sobre delegació de determinades atribucions referides a l'acceptació, devolució i disposició de les fiances exigibles com a requisit previ a la licitació o a la contractació administrativa o per qualsevol altre motiu en el Secretari General.  
Fent ús de les facultats que em confereixen els articles 68.1, 33 i 35 de la Llei 5/83 de la Generalitat Valenciana, de 30 de desembre de Govern Valencià en relació amb l'article 7 de la Llei de Contractes de l'Estat i 15 del seu reglament i article 85,2e del Reglament General de Carreteres en relació amb l'article 20 de la seua Llei, considere convenient delegar determinades atribucions en el Secretari General de la Conselleria d'Obres Públiques, Urbanisme i Transports.  
DISPOSE:  
Article primer  
1r. Delegar en el titular de la Secretaria General d'aquesta Conselleria les competències i atribucions referides a l'acceptació, devolució i disposició de les fiances contingudes en els articles 112 i ss. de la Llei de Contractes de l'Estat, i també els articles concordants del Reglament General de Contractació de l'Estat.  
2n. Delegar també en idèntic òrgan les esmentades facultats pel que fa a les fiances exigibles a l'empara del que es disposa el l'article 85,2e del Reglament General de Carreteres aprovat mitjançant el Reial Decret 1073/77 de 8 de febrer, d'acord amb el que disposa l'article 20 de la Llei de Carreteres (Llei 25/88 de 29 de juliol).  
Article segon  
La delegació d'atribucions que es disposa en aquesta Ordre no serà obstacle perquè el Conseller d'Obres Públiques, Urbanisme i Transports puga advocar el coneixement o resolució dels assumptes que considere escaients, i que a més puga, revocar-la en qualsevol moment, segons allò que extableix l'article 68.5 de la Llei 5/1983 de 30 de desembre de Govern Valencià.  
Article tercer  
Les resolucions que es dicten en virtut de la delegació conferida per aquesta Ordre esgotaran la via administrativa d'acord amb l'establert en l'article 36 de la Llei de Règim Jurídic de l'Administració de l'Estat; article 19 de la Llei de Contractes de l'Estat i 93.4 de la Llei de Procediment Administratiu.  
Article quart  
Quart es faça ús de la delegació de funcions continguda en aquesta Ordre haurà de fer-se constar l'esmentat extrem en la resolució adoptada, segons estableix l'article 68.6 de la Llei 5/1983 de Govern Valencià i article 93.4 de la Llei de Procediment Administratiu.  
DISPOSICIO FINAL  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 12 de febrer de 1990.  
El Conseller d'Obres Públiques, Urbanisme i Transports, EUGENIO BURRIEL DE ORUETA


Còpia Permalink ELI